OpenLLM-France/wikimedia huggingface dataset:
# Eugène Viollet-le-Duc

Eugène Emmanuel Viollet-le-Duc (Paris, 1814ko urtarrilaren 27a - Lausana, 1879ko irailaren 17a) frantziar arkitekto eta teorialaria izan zen, estilo neogotikoko garrantzitsuena.

## Bizitza

Parisen ikasketak egin ondoren, Italian izan zen eta geroago Frantzian zehar ibili zen bertako eraikin eta monumentuak aztertzen. Frantziako Erdi Aroko eraikin asko konpondu zituen. Lan haiei eta arkitekturaz idatzitako kritika eta historia-lanei esker egin zen ospetsu. Eraikinen jatorrizko ezaugarriak gordetzeko ahaleginak egin zituen, baina gero diseinu eta osagai berriak erabiltzen hasi zen. Zioenez, eraikinak konpontzeko, egoera baino gehiago, haien osagaien eta formen iturburu izan bide ziren arkitekturako printzipioak kontuan hartu behar dira. Printzipio horietan oinarriturik egindako lanengatik kritika ugari jaso zituen, eraikinak jatorrizko egitura eta forma galtzen zuela baitzioten zenbait adituk.
Euskal Herrian, Abadia jauregia, Anton Abadia jaunaren egoitza, eraiki zuen Hendaian.

## Lanak
### Zaharberritzeak

* Eraikin erlijiosoak :
** Cathédrale Saint-Étienne d'Auxerre
** Cathédrale Notre-Dame d'Amiens
** Basilique Sainte-Marie-Madeleine (Vézelay)
** Église Notre-Dame de Saint-Père
** Notre-Dame katedrala (Paris), Jean-Baptiste-Antoine Lassusekin
** Saint-Denisko basilika (Paris)
** Sainte-Chapelle (Paris), Félix Duban eta Jean-Baptiste-Antoine Lassusekin
** Collégiale Notre-Dame (Poissy)
** San Nikolas eliza, (Munster)
** Collégiale Notre-Dame de Semur-en-Auxois
** Basilique Saint-Nazaire (Carcassonne)
** Cathédrale Saint-Michel (Carcassonne)
** Basilique Saint-Sernin (Toulouse)
** Cathédrale Notre-Dame-de-l'Assomption (Clermont)
** Cathédrale Notre-Dame (Lausanne)
** Saint-Maurice katedrala (Mirepoix)
** Chartreuse Notre-Dame-des-Prés (Neuville-sous-Montreuil)
** Église Saint-Martin de Beaune-la-Rolande
** Sainte Catherine kapera, Estrasburgoko katedrala
* Herriko etxeak :
** Saint-Antonin-Noble-Val (Tarn eta Garona)
** Narbona (Aude)
** Compiègne (Oise)
* Gazteluak eta jauregiak :
** Cité de Carcassonne (Aude)
** Château de Roquetaillade (Gironda)
** Château de Pierrefonds (Oise)
** Château de Coucy (Aisne)
** Château d'Antoing (Hainaut, Belgika)
** Château de Pupetières (Isère, Rhône-Alpeak)
** Château des Tours (Gironda)
** Château d'Eu (Itsas Sena)

### Eraikin berriak

* Château du Tertre Ambrières-les-Vallées (Mayenne)
* Abadia jauregia (Hendaia)
* Château de la Flachère (Rodano, Rhône-Alpeak)
* Remparts d'Avignon
* Église Saint-Gimer de Carcassonne
* Église écossaise de Lausanne
* Château de Montdardier (Gard)
* Château Jacquesson, Châlons-en-Champagne
* Saint-Léonard kriptako aldarea, Wawelgo katedrala
* Saint-Denys-de-l'Estrée, Saint-Denis

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q272912
* Multimedia: Eugène Viollet-le-Duc / Q272912
# Eric Bogle

Eric Bogle (1944ko irailaren 23a, Peebles, Eskozia) folk kantautore eta abeslari eskoziarra da. 1969an Australiara emigratu zuen eta gaur egun Hegoaldeko Australian dagoen Adelaide hirian bizi da. Mundu anglosaxoian eta bereziki Australian oso abeslari ospetsu eta herrikoia da.

## Ibilbidea

Bere abesti gehienen gaiak zoritxarra eta porrota dira. Adibidez, Lehen Mundu Gerran Gallipoliko gudua parte hartu zuten australiarrei buruz mintzatzen den And The Band Played Waltzing Matilda edota No Man's Land (The Green Fields of France) abestiak. Flowers of the Forest abestiarekin eskoziar folkean barneratu zen. Gizaki arrunton eguneroko arazoei buruzko abestiak ere konposatu izan ditu: Now I'm Easy edota Katie and the Dreamtime Land.

## Kanpo estekak

* Eric Bogle abeslariaren webgune ofiziala (Ingelesez)
* Datuak: Q543737
* Multimedia: Eric Bogle / Q543737
# Eric Allin Cornell

Eric Allin Cornell (Palo Alto Kalifornia, 1961eko abenduaren 19a) estatubatuar fisikaria da. 2001ean Fisikako Nobel Saria jaso zuen, Carl E. Wieman eta Wolfgang Ketterlerekin batera, lehen Bose-Einstein kondentsatua sintetizatzea lortzeagatik. Stanford Unibertsitatean ikasi zuen.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q205954
* Multimedia: Eric Allin Cornell / Q205954
# Eric Ambler

Eric Clifford Ambler (Londres, 1909ko ekainaren 28a - 1998ko urriaren 22a) ingeles idazle eta gidoigilea izan zen.

## Biografia

Aditu askoren iritziz, Amblerrek sortu zuen espioitza eta krimenaren generoa, 1970eko hamarraldian oso estimatua izan zena. 1936 eta 1940 artean, Amblerrek sei eleberri idatzi zituen: The Mask of Dimitrios (1939, Demetrios-en Mozorroa) da ezagunena. Hollywooderako gidoiak ere idatzi zituen. Amblerrek arrisku ikusezinezko mundu beldurgarri baina sinesgarriak sortzen zituen bere eleberrietan. Protagonista nagusiak gizon normalak dira, baina bortizkeria eta azpijoko sare batean harrapatuta gelditzen dira halabeharrez, eta ezin dute ihes egin hortik. 1960ko hamarraldi erditik aurrera, Amblerrek, maiz, latzak ikusitako mertzenario bat jartzen zuen istorioko heroi-kontatzaile. Amblerren beste eleberri batzuk: Judgment on Deltchev (1951, Deltchev-en epaiketa) eta The Care of Time (1981, Denboraren ardura). Haren liburuetan oinarrituriko zenbait film egin dituzte.

## Lanak
### Gidoiak

* The Way Ahead (1944)
* The October Man (1947)
* The Passionate Friends (1949)
* Highly Dangerous (1950)
* The Clouded Yellow (1951)
* The Magic Box (1951)
* Encore (1951)
* The Card (1952)
* The Cruel Sea (1953)
* Rough Shoot (1953)
* The Purple Plain (1954)
* Lease of Life (1954)
* Yangtse Incident: The Story of HMS Amethyst (1957)
* A Night to Remember (1958)
* The Wreck of the Mary Deare (1959)
* Alfred Hitchcock Presents: Act of Faith (1962), telesaila
* Love Hate Love (1970), Telefilm

### Eleberriak

* The Dark Frontier (1936)
* Uncommon Danger (1937)
* Epitaph for a Spy (1938)
* Cause for Alarm (1938)
* The Mask of Dimitrios (1939)
* Journey into Fear (1940)
* Judgment on Deltchev (1952)
* The Schirmer Inheritance (1953)
* The Night-Comers (1956)
* Passage of Arms (1959)
* The Light of Day (1962)
* A Kind of Anger (1964)
* Dirty Story (1967)
* The Intercom Conspiracy (1969)
* The Levanter (1972)
* Doctor Frigo (1974)
* Send No More Roses (1977)
* The Care of Time (1981)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q508452
# Eric Baker

Eric Baker (1920ko irailaren 22 – 1976ko uztailaren 11) britainiar aktibista bakezalea, Giza eskubideen aldeko Amnistia Internazionala Gobernuz kanpoko erakundearen sortzailetariko bat izan zen. Erakundearen bigarren Idazkari Nagusia izan zen, Peter Benenson ondoren, 1966tik - 1968ra. 1957an Campaign for Nuclear Disarmament (CND) (Nuklear Desarmearen Aldeko Kanpaina) hartu zuen parte, bestetik. Halaber, erlijioaren ikuspuntutik, Adiskideen Erlijiozko Elkartearen partaidea izan zen (kuakeroak).

## Erreferentziak

* ↑ http://www.midessexquakers.org.uk/history-people.php

## Kanpo estekak

* (Frantsesez) « Eric Baker », « Histoire et portraits », Frantziako Amnistiaren webgunea.
* (Ingelesez) « The history of Amnesty International », Amnistiaren webgunea.
* Datuak: Q543657
# Eriboll aintzira

Eriboll aintzira (Eskoziako gaeleraz: Loch Euraboil) Eskoziako iparraldean dagoen itsas aintzira edo fiordo bat da. Eriboll herriaren ekialdeko kostaldean dago, Sutherland barrutian.

## Kanpo estekak

* Datuak: Q175872
* Multimedia: Loch Eriboll / Q175872
# Eric Burdon

Eric Victor Burdon (Newcastle upon Tyne, 1941eko maiatzaren 11) ingeles abeslari, abesti egile eta aktorea da. "Britainiar Inbasioaren" abeslaririk adierazgarrienetakotzat jotzen da, blues-rock ahots sakonarekin eta agertokiko emanaldi erasokorrekin.
The Animals taldeko sortzaileetako bat eta abeslaria izan zen. 1965ean Alan Price eta John Steel joan ziren taldetik. Besteek Eric Burdon and the Animals izenarekin jarraitu zuten. 1969an War taldearekin elkartu zen San Frantziskon.
Filmetan eta dokumentaletan ere antzeztu zuen.

## Diskografia

* The Animals (1964; US)/The Animals (1964; EB)
* The Animals on Tour (1965; AEB)
* Animal Tracks (1965; EB)/Animal Tracks (1965; US)
* Animalisms (1966; EB)/Animalization (1966; AEB)
* Animalism (1966; AEB)
* Before We Were So Rudely Interrupted (1977; as The Original Animals)
* Ark (1983)

### Eric Burdon & the Animals

* Eric Is Here (1967; AEB)
* Winds of Change (1967)
* The Twain Shall Meet (1968)
* Every One of Us (1968; AEB)
* Love Is (1968)

### Eric Burdon and War

* Eric Burdon Declares "War" (1970)
* The Black-Man's Burdon (1970)
* Love Is All Around (1976)

### Bakarkakoa

* Guilty! (1971)
* Survivor (1977)
* Darkness Darkness (1980)
* Comeback (1982)
* I Used to Be an Animal (1988)
* Lost Within the Halls of Fame (1995)
* My Secret Life (2004)
* Soul of a Man (2006)
* Mirage (2008)
* Eric Burdon & The Greenhornes (2012)
* 'Til Your River Runs Dry (2013)

### Eric Burdon Band

* Sun Secrets (1974)
* Stop (1975)
* Power Company (1983)

## Filmografia

* 1964: Get Yourself a College Girl
* 1964: Whole Lotta Shakin'
* 1965: Pop Gear
* 1965: The Dangerous Christmas of Red Riding Hood
* 1967: World of the Animals
* 1967: The War (film laburra)
* 1967: It's a Bikini World
* 1967: Tonite Lets All Make Love in London
* 1968: All My Loving
* 1968: Monterey Pop
* 1973: Mirage (ez zen inoiz filmatu)
* 1975: Hu-Man (frantsesez)
* 1979: 11th Victim
* 1980: Gibbi Westgermany
* 1982: Comeback
* 1991: The Doors
* 1999: Snow on New Year's Eve
* 2001: Plaster Caster
* 2001: Screamin' Jay Hawkins: I Put a Spell on Me
* 2003: Fabulous Shiksa in Distress
* 2003: Yes, You Can Go Home
* 2007: The Blue Hour
* 2008: Nowhere Now: The Ballad of Joshua Tree
* 2010: Remembering Nigel
* 2010: Forever Young: How Rock 'n' Roll Grew Up (BBCren dokumentaria)
* 2020: Eric Burdon: Rock ‘n’ Roll – Animal (BBCren dokumentaria)

### Eric Burdon's Fire Dept.

* Last Drive (1980)

## Kanpo estekak

* Datuak: Q44648
* Multimedia: Eric Burdon / Q44648
# Eric (telesaila)

Eric 2024ko estatubatuar suspensezko telesaila da, Abi Morganek Netflixerako sortua.

## Sinopsia

Oharra: Atal honek istorio osoa edo amaiera argitzen du.
Vincent Anderson New Yorken 1980ko hamarkadan ezaguna den txotxongilolaria da. Egun batean, haren semea eskolara bidean desagertu eta egundoko zalaparta piztuko da. Gertakariak arreta mediatiko handia bereganatuko du, eta txotxongilolaria telebista saioa baliatzen hasiko da New Yorkeko autoritateei kritika zorrotzak egiteko. Hori gutxi ez eta, bat-batean, hezur haragitan agertuko zaio haren semeak ohe azpian ezkutatzen zela-eta paperean marrazturiko Eric munstroa. Irudimeneko laguna errealitate bilakatuko da. Haren agerpenak arindu eta komedia kutsuz zipriztinduko du orotara tonu ilun eta etsigarria duen istorioa.

## Aktoreak

* Benedict Cumberbatch: Vincent Anderson
* Ivan Morris Howe: Edgar Anderson
* Gaby Hoffmann: Cassie Anderson
* McKinley Belcher III: Michael Ledroit
* Roberta Colindrez: Ronnie
* Jeff Hephner: Costello
* Wade Allain-Marcus: Ali Gator
* Mark Gillis: William Elliot
* Dan Fogler: Lennie Wilson
* Clarke Peters: George
* Phoebe Nicholls: Anne Anderson
* David Denman: Cripp
* Bamar Kane: Yuusuf
* Adepero Oduye: Cecile
* John Doman: Robert Anderson
* Alexis Molnar: Raya
* Donald Sage Mackay: Jerry

## Erreferentziak

* ↑ «Non sartu zara, seme?» Berria 2024-06-01 CC BY-SA 4.0 lizentziapean.

## Kanpo estekak

* Datuak: Q117443063
# Eric Arturo Delvalle

Eric Arturo Delvalle (Panama Hiria, 1937ko otsailaren 2a - Cleveland, 2015eko urriaren 2a) Panamako presidentea izan zen 1985etik 1988ra.
Familia judu batean jaio zen eta Max Delvalle Panamako presidentearen iloba izan zen. Alderdi Errepublikanoaren sortzaileetako bat izan zen beste judu batzuekin batera. 1984an, lehendakariorde izateko aurkeztu zen hauteskundeetara. Nicolás Ardito Barlettak irabazi zituen hauteskunde polemikoak, militarren babesarekin, eta Delvalle izan zen presidenteordea, nahiz eta herrialdeko botere eraginkorra Manuel Antonio Noriega jeneralak zuen.
Noriegak 1985eko irailean dimititzera behartu zuen Ardito eta Delvallek presidente kargua hartu zuen. Delvalle militarren eta oposizioaren artean bitartekari lanak egiten saiatu zen. 1988an Noriegari armadako agintea kentzen saiatu zen. Noriegak ez zuen kargugabetzea onartu eta Manuel Solis Palma izendatu zuen presidente. Delvalle Estatu Batuetara erbesteratu eta han hil zen.
# Eric Bana

Eric Banadinović (1968ko abuztuaren 9a, Melbourne) australiar aktore bat da. Berak antzeztutako filma ospetsunen artean honako hauek daude: Black Hawk Down (2001), Hulk (2003), Troy (2004), Munich (2006) eta Star Trek (2009).

## Filmografia

Filma :
| Urtea | Izenburua | Papera | Oharrak |
| 1997 | The Castle | Con Petropoulous | |
| 2000 | Chopper | Chopper Read | |
| 2001 | Black Hawk Down | Norm "Hoot" Gibson | |
| 2002 | The Nugget | Lotto | |
| 2003 | Finding Nemo | Anchor (ahotsa) | |
| 2003 | Hulk | Hulk | |
| 2004 | Troy | Hektor | |
| 2005 | Munich | Avner Kaufman | |
| 2007 | Lucky You | Huck Cheever |
| 2007 | Romulus, My Father | Romulus | |
| 2008 | The Other Boleyn Girl | Henrike VIII.a Ingalaterrakoa | |
| 2009 | Mary and Max | Damien (ahotsa) | |
| 2009 | Love the Beast | Bere burua antzeztuz | Dokumentala |
| 2009 | Star Trek | Nero | |
| 2009 | The Time Traveler's Wife | Henry DeTamble | |
| 2009 | Funny People | Clarke | |
| 2011 | Hanna | Erik Heller | |
Telebista :
| Urtea | Izenburua | Papera | Oharrak |
| 1993 | Full Frontal | Hainbat pertsonaia | 1993–1996 (66 atal) |
| 1996 | The Eric Bana Show Live | Hainbat pertsonaia | 1996–1997 (17 atal) |
| 1999 | All Saints | Rob Biletsky | 1999–2000 (3 atal) |
| 2000 | Something in the Air | Joe Sabatini | 2000–2001 (202 atal) |

## Kanpo estekak

* Eric Bana aktorearen IMDBko fitxa irakurgai (Ingelesez)
* Eric-Bana.org (Ingelesez)
* Eric Banari buruzko webgunea (Ingelesez)
* Datuak: Q4440
* Multimedia: Eric Bana / Q4440
# Ernest Meissonier

Jean-Louis-Ernest Meissonier (Lyon, 1815eko otsailaren 21a - Paris, 1891ko urtarrilaren 31) frantziar margolari eta eskultore klasizismo izan zen. Léon Cognieten estudioan eta Holandako maisuak kopiatu zituen Louvren ikasi zuen margotzen. Laster egin zen ospetsu miniaturak olioz margotzen. Napoleoni eta bere armadei buruzko margolanengatik eta gai militarrengatik ospetsua. Édouard Detailleren irakaslea izan zen.

## Iruditegia

* Parisko setioa 1870an, 1884
* Napoleon III.a Solferinoko guduan, 1863
* Piquet joko bat, 1861
* Guduaren osteko laguntza
* Zaldiren estudioa
* 1814. Frantziako kanpaina, 1864 (Musée d'Orsay)
* Autoerretratua, ca. 1865
* Karta-jokoaren amaiera, ca. 1870
* Manzanedoko markesa, 1872
* Karta-jokalariak, 1872
* Filosofoa, 1878
* Leland Stanford, 1881
* Ney mariskala, Elchingengo dukearen erretratua
* Rue de la Mortellerie, 1848ko ekaina, 1850 (Louvre)
* Karta-jokalariak, 1863, Metropolitan Museum of Art
* Soldadua theorboa jotzen, 1865, Metropolitan Museum of Art
* Jeneral eta laguntza, 1869, Metropolitan Museum of Art
* 1807, Friedland (1875), New York, Metropolitan Museum of Art
* Moreau et Dessoles devant Hohenlinden en décembre 1800. 1875, National Gallery of Ireland Dublin
* Cuirassier sabre au clair (c. 1872), brontze, Art Institute of Chicago.
* Bidaiaria. Brontze, c. 1890.]

## Kanpo estekak

* Datuak: Q354786
* Multimedia: Jean-Louis-Ernest Meissonier / Q354786
# Ernest Labrousse

Camille-Ernest Labrousse (1895eko martxoaren 16a - 1988ko maiatzaren 24a), historia ekonomiko eta sozialean espezializatutako historialari bat izan zen.
Labroussek, hiru planotan zentraturiko eredu historiko bat ezarri zuen: ekonomikoa, soziala eta kulturala. Beranduago kliometria deitu ohi izan den historia kuantitatiboaren abiarazlea izan zen, metodo estatistikoak erabiliz. Eragin handia izan zuen historialari belaunaldi oso batean. Fernand Braudelek, Labroussengatik izan ez balitz "historialariek, prezio eta soldaten azterketetan, lan egin duten moduan sekula lan egingo ez zutela" esan zuen.
Labrousse, ez zen, zehazki esateko, Annalen Eskolako kide izan, berarentzako, aurrekontzeptu marxisten gehiegizko eragina zuena, baina giza historia berri bat sortzeko bere ahaleginean lagundu zuen. 1948an Iraultzak nola hasten diren gaiari buruzko hitzaldi ospetsu bat zuzendu zuen, bereziki 1789, 1830 eta 1848ko frantziarrak, bere metodologia hiru planotan aplikatuz: politikoa, soziala eta ekonomikoa.

## Kanpo estekak

* Datuak: Q975777
# Ernest Lavisse

Ernest Lavisse (Le Nouvion-en-Thiérache, Aisne, 1842ko abenduaren 17a - Paris, 1922ko abuztuaren 18a) historialari frantsesa eta historia positibistaren fundatzailea izan zen. "Eleberri nazional"aren goreslea historiaren eta haren irakaskuntzaren elementu gisa , mitologia eta irudi batzuk hedatzen lagundu zuen ikasle belaunaldi askotan txertatuak geratu zirenak. Hala, historia eskuliburu txiki famatuan idatzia zegoen eta Michel Vernus-ek aditzeran eman zuen esaldiak, halaxe dio :
| « | Frantzia maitatu behar duzu, Naturak eder egin duelako, eta Historiak, aldiz, handi egin duelako. | » |
Le Nouvion-en-Thiérache-n lurperatua izan zen.

## Erreferentziak

* ↑ « Lavisse, irakasle nazionala » Pierre Nora-k jarri zion ezizena bere Lieux de mémoire lanean.
* ↑ Aitzinsolasa: « École et Instituteurs dans le Jura. Au temps de Jules Ferry » Cabedita, Bilduma, Archives vivantes, Yen sur Morges (CH) 2002
* Datuak: Q981891
* Multimedia: Ernest Lavisse / Q981891
# Ernest Lluch kultur etxea

Ernest Lluch Kultur Etxea Donostiako Amara auzoan dagoen kultur etxea da. 2001ean inauguratu zen eta Anoeta Estadioaren barruan kokatua dago. Izena Ernest Lluch politiko eta ekonomista katalanaren omenez jarri zioten.
Bi atal edo "fasetan" banatua dago. 1. fasean, liburutegia, Haurtxokoa, tailerrak eta administrazio bulegoak daude. 2. fasean Gaztelekua, Erakusketa aretoa eta areto nagusia dago.
Musika, kultura eta artearekin zerikusia duten jarduera, ikuskizun, ikastaro, hitzaldi eta kontzertuak egon ohi dira. Bere berezitasunari dagokionez, literatura eta, orokorrean, pentsamendu kritikoarekin lotutako gaiak daude.
Donostia Kultura Enpresa Erakunde Publikoak (EEP) kudeatzen du.

## Kanpo estekak

* Ernest Lluch Kultur Etxea (Gaztelaniaz)
* Datuak: Q19793929
* Multimedia: Ernest Lluch Kultur Etxea / Q19793929
# Ernest Lawrence

Ernest Orlando Lawrence (Kanton, Hego Dakota, 1901eko abuztuaren 8a - Palo Alto, Kalifornia, 1958ko abuztuaren 27a) estatubatuar fisikaria izan zen. Hego Dakota, Minnesota, Chicago eta Yale Unibertsitateetan egin zituen ikasketak. Kaliforniako Unibertsitateko irakasle izan zen, eta erradiazio-laborategiko zuzendari Unibertsitate horretan bertan (1936). 1939an Fisikako Nobel Saria jaso zuen.
1931n ziklotroia, partikula-azeleragailua, asmatu zuen, eta gero erradiazioak biologian eta medikuntzan zer nolako eragina duen aztertu zuen. Bigarren Mundu Gerran bonba atomikoa egiteko saioetan parte hartu zuen, uranio-235a bakartzen. Gerra ondoren energia atomikoari buruzko azterketak egin zituen Kaliforniako erradiazio-laborategian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q169577
* Multimedia: Ernest O. Lawrence / Q169577
# Ernest Leonard Johnson

Aurkitutako asteroideak: 18 :
| 1568 Aisleen | 1946ko abuztuak 21 |
| 1580 Betulia | 1950eko maiatzak 22 |
| 1585 Union | 1947ko irailak 7 |
| 1607 Mavis | 1950eko irailak 3 |
| 1609 Brenda | 1951ko uztailak 10 |
| 1618 Dawn | 1948ko uztailak 5 |
| 1623 Vivian | 1948ko abuztuak 9 |
| 1731 Smuts | 1948ko abuztuak 9 |
| 1760 Sandra | 1950eko apirilak 10 |
| 1819 Laputa | 1948ko abuztuak 9 |
| 1885 Herero | 1948ko abuztuak 9 |
| 1922 Zulu | 1949ko apirilak 25 |
| 2546 Libitina | 1950eko martxoak 23 |
| 2651 Karen | 1949ko abuztuak 28 |
| 2718 Handley | 1951ko uztailak 30 |
| 2829 Bobhope | 1948ko abuztuak 9 |
| 3184 Raab | 1949ko abuztuak 22 |
| 5038 Overbeek | 1948ko maiatzak 31 |
Ernest Leonard Johnson (?-1977) hegoafrikar astronomo bat izan zen.
Johannesburgoko Union Observatory behatokiko kide izan zen, nondik 1956an erretiratu zen.
Johnsonek hamazortzi asteroide eta lau kometa aurkitu zituen, azken hauen artean bere izena daraman 48P/Johnson aldikako kometa.
# Ernest Llucheko geltokia

Ernest Lluch Bartzelonako tranbiaren geltoki bat da, Bartzelona udalerriko Les Corts barrutian dago.
Geltokia 2004n inauguratu zen.
* Datuak: Q2363363
* Multimedia: Ernest Lluch metrostation / Q2363363
# Ernest Joyce

Ernest Edward Mills Joyce (Bognor Regis, c. 1875 - Londres, 1940ko maiatzaren 2a) Britainiar Errege Itsas Armadako (Royal Navy) marinel bat eta esploratzaile polar bat izan zen, Antartikako hiru espediziotan parte hartu zuen XX. mendearen hasieran.

## Biografia

Marinel umil baten semea, 1891. urtean itsasmutil gisa hasi zen bere lanbide ibilbidea. Hamar urte geroago Scott kapitainaren 1901-1904 urteen arteko Discovery espedizioan sartu zen lehen mailako marinel gisa. Espedizio horretan, Ernest Shackleton-i, Discovery-eko ofizialetako bat zenari inpresio on bat eragin zion. 1907an Shackleton-ek Joyce kontratatu zuen 1907-1909 Nimrod espedizioan Leren eta txakurren ardura hartzeko. Bere lanean ondo defendatu ostean, Australiako espedizio antartikoan egin zuen antzeko eginkizuna, Douglas Mawson-ek zuzendua 1911an, baina espedizioa utzi zuen, arrazoirik gabe, Tasmania utzi baino lehen.
1914an Shackletonek Joyce gonbidatu zuen 1914-1917ko Trans-Antartikako Espedizio Inperialean parte hartzeko, "Ross itsasoko taldea" izeneko laguntza taldeko kide gisa, leren eta txakurren arduraduna berriro ere. 1915 eta 1916 urteen artean Ross itsasoko taldeak pairatutako ezbehar batzuen ondoren, Joyce faktuan lider bihurtu zen, eta ondoren, Albert Domina irabazi zuen bere hiru lagunetako bizitza salbatzeagatik. Hala eta guztiz ere, espedizio horrek Joycen Antartikako esplorazioan parte hartzearen amaiera markatu zuen, nahiz eta beste espedizio batzuetara joateko saitu behin eta berriro.
* Datuak: Q1356406
* Multimedia: Ernest Joyce / Q1356406
# Ernest Maragall

Ernest Maragall i Mira (Bartzelona, 1943ko urtarrilaren 5a) kataluniar ekonomialari eta politikari bat da. Kataluniako Sozialisten Alderdia eta Ezkerreko Mugimendua alderdietako kidea izan ondoren, 2018ko maiatzaren 1etik Kataluniako Ezker Errepublikarraren kidea da.
Kataluniako Generalitatearen Hezkuntza Kontseilaria izana da (2006-2010).
* Datuak: Q1032587
* Multimedia: Ernest Maragall i Mira / Q1032587